Diari Oficial de la Generalitat Valenciana


Sumari del DOGV 6117, del 06-10-2009 (2009/11178)

Informació pública del projecte de reparcel·lació forçosa i proposta de quotes d'urbanització de la unitat d'execució número 6.
-------------------------------------------------------------------------------------------------------------------------------

### Dades del document

Número de DOGV
:   6117

Data del DOGV
:   06-10-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/11885


Data del document
:   30-09-2009

Organisme emissor
:   Ajuntament de Benifairó de la Valldigna

Tipus de document
:   Informació Pública

Descriptors 

:   * Benifairó de la Valldigna
    * administració local
    * pla d'urbanisme

Informació pública del projecte de reparcel·lació forçosa i proposta de quotes d'urbanització de la unitat d'execució número 6. [2009/11760]  
Pel Decret de l'Alcaldia de 24 de setembre de 2009 s'ha acordat sotmetre a informació pública el projecte de reparcel·lació forçosa i proposta de quotes d'urbanització de la unitat d'execució número 6 en sòl urbà promogut per gestió directa, l'Ajuntament de Benifairó de la Valldigna.  
En aplicació del que establix l'article 416.1 Reglament d'Ordenació i Gestió Territorial i Urbanística, aprovat per Decret 67/2006, de 19 de maig, del Consell, en relació amb l'article 177.1.a Llei 16/2005, de 30 de desembre, Urbanística Valenciana, pertoca sotmetre el referit projecte juntament amb el certificat registral de domini i càrregues, així com la proposta de quotes d'urbanització, a informació pública per un termini d'un mes comptador a partir de l'endemà de la publicació de l'anunci en el Diari Oficial de la Comunitat Valenciana.  
Es fa constar que durant el dit termini els interessats en este procediment podran formular qualssevol al·legacions que els convinguen segons dret, tot això en els termes i condicions de la llei i reglament abans esmentats. A este efecte, qualsevol interessat podrà consultar el projecte de reparcel·lació forçosa en l'Ajuntament, en horari d'atenció al públic.  
En aplicació de l'article 172.3 LUV, els propietaris i titulars de drets afectats per la reparcel·lació estan obligats a exhibir els títols que posseïsquen i declarar les situacions jurídiques, drets reals i personals que coneguen i afecten les seues finques, per la qual cosa servix la present informació pública notificació com a notificació i requeriment per a l'aportació de la indicada informació, advertint així mateix que l'omissió, error o falsedat d'estes declaracions no podran afectar el resultat objecte de la reparcel·lació.  
Especialment, es requerix els titulars, de béns i drets afectats per la reparcel·lació, perquè aporten a l'expedient la documentació necessària per a practicar una adequada valoració de les construccions, instal·lacions, plantacions i, si és el cas activitats, que hagen de ser objecte d'indemnització a càrrec del projecte de reparcel·lació forçosa.  
La present publicació produirà els efectes previstos en l'article 59.4 de la Llei 30/1992 en el cas que no puga practicar-se la notificació a algun interessat, bé per ser desconeguts en el procediment, o bé, intentada la notificació, no s'haguera pogut practicar.  
Benifairó de la Valldigna, 30 de setembre de 2009.- L'alcalde: Jesús Ferrando Peris.